google/wiki40b huggingface dataset:
Ολίμπια Βενάδο Τουέρτο

Η Ολίμπια Βενάδο Τουέρτο (Olimpia Venado Tuerto) είναι αθλητικός σύλλογος καλαθοσφαίρισης, με έδρα την πόλη Βενάδο Τουέρτο που βρίσκεται στο Σάντα Φε της της Αργεντινής.
Αγωνίζεται στο Στάδιο Ολίμπια και τα χρώματα της ομάδας είναι το μαύρο και το κόκκινο.

Ιστορία

Η Ολίμπια ιδρύθηκε το 1940. Το 1995 αναδείχθηκε δεύτερη στο πρωτάθλημα Αργεντινής. Ένα χρόνο αργότερα το 1996 κατάφερε να κατακτήσει το πρωτάθλημα Αργεντινής αλλά και Πρωτάθλημα Νοτίου Αμερικής. Διεκδίκησε το Διηπειρωτικό Κύπελλο καλαθοσφαίρισης 1996 απέναντι στον Παναθηναϊκό. Το 1997 αγωνίστηκε στα ημιτελικά του Πρωταθλήματος Νοτίου Αμερικής. Σήμερα αγωνίζεται στη Β΄Εθνική του πρωταθλήματος Αργεντινής.
Διοργανώσεις Ε.Π.Σ. Ρεθύμνου 2017–18

Α΄ Κατηγορία

Το πρωτάθλημα ξεκίνησε με τη συμμετοχή 15 ομάδων καθώς ο Α.Ο. Ασή Γωνία επέλεξε να αγωνιστεί στη Β΄ Κατηγορία. Την πρώτη θέση κατέκτησε ο Α.Ο. Επισκοπής που προβιβάστηκε στη Γ΄ Εθνική. Η Δόξα Πλατανέ δε δήλωσε συμμετοχή για το επόμενο πρωτάθλημα και ο Αετός Ανωγείων εντάχθηκε στη δύναμη της γειτονικής ΕΠΣ Ηρακλείου, έτσι παρέμεινε στην κατηγορία ο 14ος ΑΟ Σπηλίου και προβιβάστηκε , εκτός των 2 πρώτων, και οι ΝΕΑΡ από τη Β΄ Κατηγορία

Β΄ Κατηγορία

Στο πρωτάθλημα συμμετείχαν 14 ομάδες. Οι δυο πρώτοι προβιβάστηκαν στην Α΄ κατηγορία, αλλά και οι Νέοι ΕΑΡ που κάλυψαν τα κενά στην Α κατηγορία 2018-19 από τις αποχωρήσεις Δόξα Πλατανέ και Αετού Ανωγείων
Περιοχή Νγκορονγκόρο

Κατάσταση Προστατευόμενης Περιοχής

Ολόκληρο το ήμισυ του νοτίου τμήματος της περιοχής έχει καθοριστεί ως η Περιοχή Διατήρησης Νγκορονγκόρο (Ngorongoro Conservation Area (NCA)) το οποίο διοικείται από την Αρχή Περιοχής Διατήρησης Νγκορονγκόροgo (Ngorongoro Conservation Area Authority (NCAA)). Η Περιοχή Διατήρησης, είναι η μοναδική στο είδος της στην Τανζανία, με όλες τις υπόλοιπες προστατευμένες περιοχές, να έχουν προσδιοριστεί ως Καταφύγια Θηραμάτων (Game Reserves) και Εθνικά Πάρκα (National Parks).
Η Αρχή Περιοχής Διατήρησης Νγκορονγκόροgo (Ngorongoro Conservation Area Authority (NCAA)), μοναδικά, επιτρέπει την ανθρώπινη κατοίκηση εντός της προστατευμένης περιοχής, αλλά θέτει περιορισμούς στην χρήση γης εντός της Περιοχής Διατήρησης Νγκορονγκόρο (Ngorongoro Conservation Area (NCA)), συμπεριλαμβάνοντας την καλλιέργεια και τη βόσκηση του ζωικού κεφαλαίου. Ενώ, επιτρέπεται το πότισμα των βοοειδών, απαγορεύονται η ανθρώπινη οίκηση και η βόσκηση του ζωικού κεφαλαίου εντός του Κρατήρα Νγκορονγκόρο (Ngorongoro Crater) καθότι έχει χαρακτηρισθεί από την UNESCO ως Μνημείο Παγκόσμιας Κληρονομιάς.

Εκλογικές περιφέρειες

Για τις βουλευτικές εκλογές, η Περιφέρεια Αρούσα (Arusha Region) χωρίζεται σε εκλογικές περιφέρειες. Από τις εκλογές του 2010, η Επαρχία Νγκορονγκόρο (Ngorongoro District) είχε μία εκλογική περιφέρεια, την εκλογική Περιφέρεια Νγκορονγκόρο.
Νομός Πρέβεζας

Ο Νομός Πρέβεζας υπήρξε μια αυτοδιοικητική δομή της Ελλάδος, στο γεωγραφικό διαμέρισμα της Ηπείρου και καταλάμβανε την έκταση των σημερινών δήμων Πρέβεζας, Ζηρού και Πάργας. Άρχων του Νομού ήταν ο εκάστοτε νομάρχης Πρέβεζας. Ο Νομός Πρέβεζας καταργήθηκε το 2010 με το Ν.3852/2010 (Πρόγραμμα Καλλικράτης). Σήμερα αποτελεί την Περιφερειακή Ενότητα Πρέβεζας, μια υποδιαίρεση της  Περιφέρειας Ηπείρου. Βρίσκεται στη νοτιοδυτική άκρη της Ηπείρου. Συνορεύει προς βορρά με τους νομούς Θεσπρωτίας και Ιωαννίνων, ανατολικά με το νομό Άρτας και βρέχεται από τον Αμβρακικό κόλπο και δυτικά βρέχεται από το Ιόνιο Πέλαγος. Ο πληθυσμός του φτάνει τους 57.491 κατοίκους (απογραφή 2011) και έχει πρωτεύουσα την Πρέβεζα. Η θέση του νομού, η μορφολογία και το κλίμα του ήταν από τα βασικά πλεονεκτήματα που τον έφεραν στην επιφάνεια. Βασικές ασχολίες των κατοίκων είναι η γεωργία, η κτηνοτροφία και η αλιεία. Πρώιμα φρούτα και λαχανικά, εσπεριδοειδή, λάδι, ελιές και δημητριακά είναι τα κύρια προϊόντα του νομού.

Προστατευόμενες τοποθεσίες

Η παράκτια θαλάσσια ζώνη από Πάργα ως ακρωτήριο Άγιος Θωμάς (Πρέβεζα), ακρ. Κελαδιό - Αγ. Θωμάς είναι προστατευόμενος βιότοπος του Natura 2000 με κωδικό GR2140003.
Η Άγνωστος (ταινία, 1956)

Πλοκή

Στο ασπρόμαυρο αυτό κοινωνικό δράμα μια  γυναίκα της καλής κοινωνίας εγκαταλείπει το σύζυγό της για το νεαρό εραστή της. Μαθαίνοντας πως το παιδί της είναι βαριά άρρωστο επιστρέφει, αλλά ο άντρας της την διώχνει. Απελπισμένη, φεύγει στην Αμερική όπου για 20 χρόνια εκπορνεύεται. Γυρνάει στην Ελλάδα, μαζί με τον εραστή της, που αμέσως ξεκινάει δουλειές με τον υπόκοσμο. Ο εραστής μαθαίνει ότι υπάρχει ένα τεράστιο ποσό, που είναι κληροδότημα "στο όνομά της" και ο πρώην σύζυγός της το διατηρεί άθικτο. . Θέλοντας να βάλει χέρι σε αυτά τα λεφτά, ο απατεώνας εραστής καταστρώνει τα σχέδιά του. Σκέφτεται να πάει να πει στον σύζυγό της και στον γιο της την αλήθεια και να εκβιάσει τις καταστάσεις προς όφελός του. Όμως η γυναίκα δεν θέλει για τίποτα στον κόσμο να μάθει ο γιος της την ύπαρξή της και το παρελθόν της. Στην προσπάθεια να σταματήσει τον εραστή της να μην προδώσει την ταυτότητά της, τον σκοτώνει. Φυλακίζεται και περιμένει τη δίκη της. Στο μεταξύ, ο γιος της έχει σπουδάσει νομική και μόλις πήρε το πτυχίο του. Σαν νέος δικηγόρος η πρώτη υπόθεση που του αναθέτουν είναι η υπεράσπιση της άγνωστης γυναίκας που κατηγορείται για φόνο. Χωρίς να ξέρει ότι είναι η μητέρα του, κάνει ό,τι είναι δυνατόν και καταφέρνει να αθωώσει τη μητέρα του. Η γυναίκα θα επιστρέψει στο σπίτι της, κοντά στον γιο της και τον πρώην σύζυγό της, που θα την συγχωρέσει. Η αλήθεια θα αποκαλυφθεί, μάνα και γιος θα ενωθούν ξανά, και αφού λυτρωθούν, η γυναίκα θα πεθάνει αμέσως μετά από καρδιά.
ΕΒΓΑ

Ιστορικό

Η γαλακτοβιομηχανία ιδρύθηκε το 1934 από τους αδερφούς Σουραπά που είχαν καταγωγή από τα Βέρβενα οι οποίοι κυκλοφόρησαν στην Ελλάδα το πρώτο παγωτό ξυλάκι το οποίο έκανε θραύση στην αγορά και είχε γεύση βανίλια. Ήταν η πρώτη του είδους της στην Ελλάδα. Η ΕΒΓΑ παρήγαγε για πρώτη φορά παστεριωμένο γάλα, τυποποιημένο παγωτό (είχε την ευρεσιτεχνία της παραγωγής του παγωτού «ξυλάκι»), γιαούρτι σε κεσεδάκια και βούτυρο σε πακέτο. Ως τότε η διακίνηση γαλακτοκομικών προϊόντων γινόταν κατά κύριο λόγο με τη μορφή της «χύμα» πώλησης.
Μεγάλη ανάπτυξη γνώρισε η γαλακτοβιομηχανία κατά τη δεκαετία του 1950, καθώς επεκτείνεται με εκατοντάδες σημεία πώλησης με τη μορφή γαλακτοπωλείων και μικρών ζαχαροπλαστείων που λαμβάνουν την ονομασία της και λανσαρίστηκαν ως «Η ΕΒΓΑ της γειτονιάς». Την ίδια εποχή η παραγωγή της επεκτείνεται και στην παραγωγή σοκολάτας. Το 1964 η ΕΒΓΑ υπήρξε από τις πρώτες γαλακτοβιομηχανίες της Ευρώπης που αλλάζει τη συσκευασία του γάλακτος από γυάλινη σε πλαστική μίας χρήσης.
Το ιδιοκτησιακό της καθεστώς από την ίδρυση της άλλαξε συνολικά τρεις φορές. Το 1971 πέρασε στην ιδιοκτησία του Κάρολου Πολίτη και αρχίζει σταδιακά να αποσύρεται από αρκετά προϊόντα τής ως τότε παραγωγής, επικεντρωμένη κατά κύριο λόγο στην παραγωγή παγωτού. Από το 1988 ανήκει στον όμιλο εταιριών Κυριάκου Φιλίππου - Filippou Investments Group (όπου μεταξύ άλλων ανήκει και η γαλακτοβιομηχανία ΦΑΓΕ Α.Ε.).
Από το 1991 η ΕΒΓΑ ξεκίνησε να δραστηριοποιείται και στην παραγωγή φρουτοχυμών (Refresh), ενώ το 1999 και μετά τη συγχώνευσή της με την εταιρεία παραγωγής κρουασάν Folie και την παραγωγή αρτοσκευασμάτων, άλλαξε το αρκτικόλεξο της σε Ελληνική Βιομηχανία Γάλακτος και Αλεύρου. Το 2001 εξαγόρασε και την ελληνική βιοτεχνία παγωτού και γλυκισμάτων Ιglοο. Η ΕΒΓΑ έχει πιστοποιηθεί με τα πρότυπα ποιότητας ISO 9001:2000, ασφάλειας τροφίμων ISO 22000:2005 και περιβαλλοντικής διαχείρισης ISO 14001:2004.
Το εργοστάσιο της βρίσκεται στον Βοτανικό, στο ίδιο σημείο από την ίδρυση του το 1934. Τον Σεπτέμβριο του 2009 υπέστη σοβαρές ζημιές από εκδήλωση πυρκαγιάς.
Κόλιν Μπελ

Τα πρώτα χρόνια

Ξεκίνησε την καριέρα του στην Μπέρι σε ηλικία μόλις 17 ετών. Μάλιστα έγινε πολύ γρήγορα και αρχηγός της ομάδας. Τότε, το 1966, η Μάντσεστερ Σίτι βλέποντας το ταλέντο του νεαρού τότε Κόλιν, τον πήγε στο Μάντσεστερ. Εκεί εξελίχθηκε σε θρύλος για την ομάδα του και όχι μόνο. Μάλιστα, οι άνθρωποι της ομάδας, δυσφήμισαν τον παίχτη ώστε να μην προσπαθήσουν οι υπόλοιπες ομάδες να τον αποκτήσουν. Έτσι, ο Κόλιν, έφτασε στο Μάντσεστερ όπυ γρήγορα έγινε αγαπητός.Το 1967 βοήθησε στην κατάκτηση του του τροπαίου της Τσάμπιονσιπ ενώ το 1968, βοήθησε την ομάδα του να κατκτήσει, το δεύτερο στην ιστορία της, τρόπαιο τής Πρέμιερ Λιγκ και την επόμενη χρονιά κατέκτησε και το Κύπελλο Αγγλίας (ποδόσφαιρο ανδρών) κόντρα στη Λέστερ Σίτι στον τελικό. Το 1970 ο Κόλιν κατέκτησε το Λιγκ Καπ Αγγλίας όπως και το Κύπελλο Κυπελλούχων Ευρώπης (ποδόσφαιρο). Να σημειωθεί πως ήδη χργσιμοποιούταν στην ομάδα με κανονικά (με εξαίρεση την πρώτη του σεζόν). Την ίδια χρονιά έλαβε μέρος και στο Μουντιάλ του 1970.

Τραυματισμός και παραίτηση

Δυστυχώς, το 1975, σε ένα ματς της Σίτι κόντρα στην μισητή αντίπαλο, Μάντσεστερ Γιουνάιτεντ, για το Λιγκ Καπ στο Μέιν Ρόουντ (Maine Road Stadium), τραυματίστηκε πολύ σοβαρά στο δεξί γόνατο. Επέστρεψε 2 χρόνια μετά αλλά ποτέ δεν ξαναβρήκε την παλιά του φόρμα. Έτσι, στο 1980, αποχώρησε από την ομάδα, μέσα από επαινετικά σχόλια της διοίκησης για αυτόν και πήγε στους Σαν Χοσέ Έρθκουέικς όπου και τελείωσε την καριέρα του όντας σε ηλικία 34 χρονών.

Μετέπειτα ζωή

Ο Κόλιν συνέχισε να ασχολείται με τη Μάντσεστερ Σίτι προπονώντας τις ακαδημίες της. Το 1990 έγινε ο πρώτος πρέσβης της ομάδας και το 2005 τιμήθηκε τόσο για την αγωνιστική του παρουσία όσο και για τις φιλανθρωπίες που έχει κάνει.
Περιμένοντας τον Γκοντό

Υπόθεση του έργου

Δυο άνδρες, ο Βλαντιμίρ κι ο Εστραγκόν, συναντιούνται κοντά σε ένα δένδρο. Συζητάνε για διάφορα θέματα και ανακαλύπτουν ότι περιμένουν έναν άνδρα, που ονομάζεται Γκοντό. 
Όσο περιμένουν, εμφανίζονται άλλοι δυο, ο Πότζο και ο Λάκι: ο πρώτος πηγαίνει στην αγορά για να πουλήσει το δεύτερο, που είναι δούλος του. Ο Πότζο συζητάει με το Βλαντιμίρ και τον Εστραγκόν όσο ο Λάκι τους διασκεδάζει και στη συνέχεια φεύγουν. 
Στη συνέχεια, εμφανίζεται ένα αγόρι που λέει στο Βλαντιμίρ ότι είναι αγγελιαφόρος του Γκοντό: ο Γκοντό δε θα 'ρθει σήμερα, αλλά σίγουρα θα έρθει αύριο. Αφού φύγει το αγόρι, οι δυο άνδρες αποφασίζουν να φύγουν, αλλά δεν μετακινούνται καθώς πέφτει η αυλαία. 
Το επόμενο βράδυ, ο Βλαντιμίρ κι ο Εστραγκόν συναντιούνται ξανά κοντά στο δέντρο περιμένοντας τον Γκοντό. Εμφανίζονται ξανά ο Λάκι και ο Πότζο, μόνο που αυτή τη φορά ο πρώτος είναι μουγγός κι ο δεύτερος τυφλός. Ο Πότζο δε θυμάται τη συζήτηση με τους δυο άνδρες το προηγούμενο βράδυ, φεύγει μαζί με το Λάκι και οι δυο άνδρες συνεχίζουν να περιμένουν. 
Το αγόρι ξανάρχεται για να πει ότι ο Γκοντό δε θα 'ρθει, αλλά επιμένει ότι δε μίλησε χτες με το Βλαντιμίρ. Οι δυο άνδρες αποφασίζουν να αυτοκτονήσουν, προσπαθώντας να κρεμαστούν από το δέντρο, αλλά αποτυγχάνουν, γιατί σαν σχοινί έχουν μόνο τη ζώνη του ενός. Αποφασίζουν να φύγουν, αλλά η αυλαία πέφτει και κανείς από τους δυο δεν έχει φύγει από τη θέση του.

Η ταυτότητα του Γκοντό

Είναι ίσως το πιο γνωστό έργο του Ιρλανδού δραματουργού, το οποίο έχει δεχθεί πολλές ερμηνείες και συζητήσεις για την ταυτότητα του Γκοντό. Μια ερμηνεία είναι ότι πρόκειται για την αγγλική λέξη God (θεός) και τη συχνή γαλλική κατάληξη -ot, κάτι που θα έδινε μια μεταφυσική διάσταση στο έργο. Οι δυο χαρακτήρες περιμένουν την άφιξη μιας υπερβατικής φιγούρας που θα τους σώσει, αλλά δεν έρχεται ποτέ.
Ο ίδιος ο Μπέκετ πάντα αρνιόταν αυτή την ερμηνεία, ενώ σε επιστολή του το 1952 ανέφερε ότι ούτε ο ίδιος είχε σκεφτεί ή γνώριζε «ποιος είναι ο Γκοντό».

Ελληνικές Θεατρικές Παραστάσεις

Κατάλογος ελληνικών θεατρικών αναπαραστάσεων του έργου "Περιμένοντας τον Γκοντό"
Έλληνες και Ελληνίδες ηθοποιοί που έχουν ερμηνεύσει τον ρόλο του "Βλαντιμίρ"
Έλληνες και Ελληνίδες ηθοποιοί που έχουν ερμηνεύσει τον ρόλο του "Εστραγκόν"
Μικρόνι Αχαΐας

Ιστορία

Αναγνωρίστηκε επίσημα ως οικισμός το 1981. Ωστόσο, αναφέρεται και παλιότερα, όταν, κατά την περίοδο της Κατοχής, στις 13 Ιουλίου 1943 υπέστη μεγάλη καταστροφή από τον Ιταλικό Στρατό.
Ξαβέριος Δαβιάνος

Βιογραφία

Γεννήθηκε στη Χίο από ευγενείς γονείς. Αφού έμαθε γράμματα στην πατρίδα του, πήγε στη Ρώμη και κατατάχτηκε στο Τάγμα του Ιησού. Σπούδασε στο Πανεπιστήμιο της Πάδοβας θεολογία και φιλοσοφία. Αφού τελείωσε τις σπουδές του, στάλθηκε από την καθολική εκκλησία στην Κρήτη ως κανονικός θεολόγος της δυτικής εκκλησίας. Μετά την άλωση του νησιού επέστρεψε στη Ρώμη και προχειρίστηκε επίσκοπος Θήρας. Απεβίωσε το 1687 όταν πνίγηκε στο Αιγαίο ενώ πήγαινε για να αναλάβει τα νέα του καθήκοντα.
1321 Ματζούμπα

Φυσικά χαρακτηριστικά

Η μέση διάμετρος της Ματζούμπα εκτιμάται σε 30,80 χιλιόμετρα. O φασματικός τύπος της είναι άγνωστος, ενώ το γεωμετρικό άλβεδό της είναι 0,144. Η Ματζούμπα περιστρέφεται γύρω από τον εαυτό της μία φορά κάθε 5 ώρες και 12 λεπτά.
Ζηνοβία

Ζωή και δράση

Γεννημένη στην Παλμύρα, η Ζηνοβία ήταν μια μελαχρινή γυναίκα εκθαμβωτικής ομορφιάς, σαγηνευτική, ευφυής, θαρραλέα και υπέρμετρα φιλόδοξη, ένα πλάσμα ακαταμάχητα χαρισματικό. 'Ηταν μία από τις πιο μορφωμένες και γλωσσομαθείς γυναίκες της εποχής της - μιλούσε ελληνικά, λατινικά, αραμαϊκά, αιγυπτιακά και τις τοπικές διαλέκτους. Ήταν επιρρεπής στις απολαύσεις των αισθήσεων, αγαπούσε το θέατρο και παρακολουθούσε τα θεάματα στο ελληνικό θέατρο της πόλης.
Η Ζηνοβία ονειρευόταν να κάνει την πρωτεύουσά της Παλμύρα όχι μόνο εμπορικό, αλλά και πνευματικό κέντρο. Στη διάρκεια της πεντάχρονης βασιλείας της (267 - 272 μ.Χ.), κατόρθωσε να μετατρέψει την υποτελή στη Ρώμη πολιτεία της σε ανεξάρτητο βασίλειο και την Παλμύρα ως μία από τις πλουσιότερες πόλεις της Ανατολής. 
Ο σύζυγος της Ζηνοβίας Οδαίναθος, κυβερνήτης της Παλμύρας και υποτελής στη Ρώμη, όπως και ο πρεσβύτερος γιος και διάδοχός του Ηρωδιανός, δολοφονήθηκαν το 267 ή 268 μ.Χ. και η χήρα του Ζηνοβία ανέλαβε την αντιβασιλεία για λογαριασμό του νεαρού γιου της Ουαμπαλάτ, που ονομαζόταν στα ελληνικά Αθηνόδωρος.
Η Ζηνοβία, η οποία ισχυριζόταν ότι είχε την καταγωγή της από την Κλεοπάτρα της Αιγύπτου, κατέστησε τον εαυτό της βασίλισσα της Παλμύρας, παίρνοντας από μόνη της τον τίτλο της Αυγούστας. Αντίθετα με το δολοφονημένο σύζυγό της Οδαίναθο, η Ζηνοβία δεν ανεχόταν να παραμένει υποτελής στους Ρωμαίους. Το 269 μ.Χ. ξεκίνησε πόλεμο εναντίον των Ρωμαίων, κατέλαβε πρώτα ολόκληρη τη Συρία και την Παλαιστίνη και στη συνέχεια την Αίγυπτο, κατόπιν κατέκτησε πολλές από τις ρωμαϊκές επαρχίες της Ανατολίας και ανακήρυξε την ανεξαρτησία της από τη Ρώμη.
Ο Ρωμαίος αυτοκράτορας Αυρηλιανός εξεστράτευσε εναντίον της Ζηνοβίας, νίκησε το 272 το στρατό της στην Αντιόχεια και στην Έμεσα (Συρία) και πολιόρκησε την Παλμύρα. 
Η Ζηνοβία και ο γιος της Ουαμπαλάτ προσπάθησαν να διαφύγουν από την πόλη, αιχμαλωτίστηκαν όμως κοντά στον ποταμό Ευφράτη και μεταφέρθηκαν στη Ρώμη το 272 μ.Χ. Κατά τη θριαμβευτική πομπή που έκανε ο Αυρηλιανός στη Ρώμη, η Ζηνοβία στολισμένη, κατά διαταγή του αυτοκράτορα, με τους πολύτιμους λίθους της και όλα τα κοσμήματά της, σύρθηκε δεμένη με χρυσές αλυσίδες πίσω από το άρμα του. 
Εντυπωσιασμένος όμως ο Αυρηλιανός από την εκθαμβωτική ομορφιά της Ζηνοβίας, αλλά και το θάρρος της να ορθώσει το ανάστημά της κατά της Αυτοκρατορίας της Ρώμης, πρόσφερε σ’ αυτή την ελευθερία της. Στη Ρώμη, η έκπτωτη «βασίλισσα της ερήμου» παντρεύτηκε ένα Ρωμαίο συγκλητικό και πέρασε την υπόλοιπη ζωή της μέσα σε ανέσεις και πολυτέλεια στη ρωμαϊκή έπαυλή του κοντά στο σημερινό Τίβολι της Ιταλίας.

H Ζηνοβία στην τέχνη

Η ιστορία της θρυλικής βασίλισσας Ζηνοβίας έχει εμπνεύσει συνθέτες της όπερας, συγγραφείς και καλλιτέχνες. Ο βενετσιάνος ζωγράφος του 18ου αιώνα Τζιοβάννι Μπαττίστα Τιέπολο (1696 – 1770) φιλοτέχνησε το «Θρίαμβο του Αυρηλιανού ή η βασίλισσα Ζηνοβία ενώπιον του Αυρηλιανού» (1717), που βρίσκεται στο Μουσείο ντελ Πράδο της Μαδρίτης.
Και ο Αγγλο-γερμανός ζωγράφος Χέρμπερτ Σμαλτς (1857 – 1935) έχει φιλοτεχνήσει τη «Βασίλισσα Ζηνοβία να ατενίζει για τελευταία φορά την Παλμύρα».
Ευρωμπάσκετ 1997

Το τουρνουά του ευρωπαϊκού πρωταθλήματος καλαθοσφαίρισης 1997 (γνωστό και ως Ευρωμπάσκετ 1997) ήταν το 30ο,
το οποίο διοργανώθηκε από τη FIBA Europe. Το τουρνουά διοργάνωσε η Ισπανία και έλαβε χώρα 
στις πόλεις Χιρόνα ή Ζιρόνα, Μπαδαλόνα και Βαρκελώνη. Νικήτρια ήταν η εθνική ομάδα της Γιουγκοσλαβίας, που διατήρησε τον τίτλο της πρωταθλήτριας που είχε κατακτήσει πριν δύο χρόνια. Γενικά, σ' αυτό το τουρνουά, η Ρωσία επανήλθε στα μετάλλια, η Λιθουανία δεν κατάφερε να επαναλάβει την επιτυχία της προηγούμενης διοργάνωσης, η Ελλάδα κατέλαβε την τέταρτη θέση για άλλη μια φορά (με τον Παναγιώτη Γιαννάκη για πρώτη φορά στο τιμόνι της εθνικής), ενώ αυτή τη φορά απογοήτευσαν πάλι οι Γερμανοί αλλά και οι Κροάτες.

Αποτελέσματα

Στον πρώτο προκριματικό γύρο, οι ομάδες χωρίστηκαν σε 4 ομίλους των τεσσάρων ομάδων. Οι πρώτες τρεις ομάδες του Α' ομίλου συνέχισαν στον δεύτερο προκριματικό γύρο παίζοντας με τις πρώτες τρεις ομάδες του Β' ομίλου και ομοίως οι ομάδες των Γ' και Δ' ομίλων. Μετά την τελική κατάταξη των δύο καινούριων ομίλων, οι πρώτες τέσσερις του κάθε γκρουπ συνέχισαν στη νοκ-άουτ φάση, ξεκινώντας από τα προημιτελικά.
Μπάρμπα Μυτούσης

Σύντομο ιστορικό σημείωμα

Η φιγούρα δημιουργήθηκε το 1939 από τη ζωγράφο Ελένη Θεοχάρη Περράκη. Στα χρόνια της Κατοχής, το Κουκλοθέατρο αυτό περιόδευε σε διάφορες πόλεις και χωριά της Ελλάδας και διασκέδαζε τα μικρά παιδιά, καθώς τότε μόνο δυο είδη θεάτρου μπορούσαν να παρακολουθήσουν τα μικρά παιδιά στην Ελλάδα: Το ένα ήταν το Κουκλοθέατρο και το άλλο το Θέατρο Σκιών ή Καραγκιόζης. Θεατρικά έργα για παιδιά, τα οποία να παίζονται από ηθοποιούς στη σκηνή, ακόμα δεν παρουσιάζονταν στη χώρα μας. Ο Μπάρμπα Μυτούσης ξεκινάει τη δράση του, ενώ ταυτόχρονα διαμορφώνονται και οι άλλοι ήρωες. Ο Κλούβιος, που παύει πια να είναι το ναυτάκι του Οδυσσέα (Οι Κλαψωδίες έργο της Άλκης Ζέη) και γίνεται το ανεψούδι του Μπάρμπα Μυτούση, και η αδερφή του, η Σουβλίτσα. Τη βασική ομάδα αποτελούν η Ελένη Κοτσίρη, η Ανθούλα Ξανθού, η Κεούλα Κατσούρη και η Έπη Πρωτονοταρίου. Αρκετά χρόνια αργότερα θα προστεθεί και η μουσικός Έρση Παπαστάμου. Την 1 Νοεμβρίου του 1966, το Κουκλοθέατρο αυτό έκανε την εμφάνισή στην Τηλεόραση του ΕΙΡΤ με τη μορφή παιδικής σειράς. Τον Οκτώβριο του 1970, το Κουκλοθέατρο Αθηνών "Μπάρμπα Μυτούσης" βρήκε τη μόνιμη στέγη του για τη Χειμερινή Περίοδο, ή οποία ήταν ο χώρος του αμφιθεάτρου της ΧΕΝ στην οδό Αμερικής 11 στην Πλατεία Συντάγματος. Οι παραστάσεις των έργων του κουκλοθεάτρου Μπάρμπα Μυτούσης στο Αθηναϊκό κοινό ξεκινούσαν το 2ο Σάββατο του Οκτωβρίου κάθε χρόνου και ολοκληρώνονταν την Κυριακή των Βαΐων του επόμενου, καθώς μετά το Πάσχα ξεκινούσε τις περιοδείες στην επαρχία.

Οριστική διάλυση του κουκλοθεάτρου Μπάρμπα Μυτούσης

Το κουκλοθέατρο Μπάρμπα Μυτούσης τερμάτισε οριστικά τη λειτουργία του την Κυριακή 15 Απριλίου του 1984(εκείνη την ημερομηνία έπεσε η Κυριακή των Βαΐων το έτος αυτό). Τότε η Ελένη Θεοχάρη-Περράκη είδε πως είχε κουραστεί επειδή είχαν περάσει 45 χρόνια από τότε που το ίδρυσε και δεν μπορούσε να γράψει κανένα άλλο καινούριο έργο για τα ίδια πρόσωπα(Μπαρμπα Μυτούσης, Κλούβιος και Σουβλίτσα). Σήμερα οι 1ες τρεις κούκλες(ο Μπάρμπα Μυτούσης, ο Κλούβιος κι η Σουβλίτσα) εκτίθενται στο Θεατρικό μουσείο, μια σειρά ηρώων βρίσκεται στο Λαογραφικό Μουσείο Ναυπλίου ενώ όλο το αρχείο με τις κούκλες από τις παραστάσεις ανήκει σήμερα στο Μουσείο Μπενάκη.
Πολλοί νέοι άνθρωποι πέρασαν κατά καιρούς από τον θίασο[i].Το 1977 δημιουργήθηκε η ομάδα των νέων (η Έμυ Μπαντούνα, η Αλεξάνδρα Σακελαροπούλου, η Μαριλένα Ξανθού, η Αντιγόνη Παρούση, και η Δήμητρα Κουμαντάκη.
[i] Λία Μαυρίδου, Ζωγράφω Σπάθη, Μαίρη Αποστόλου, Κατίνα Κοτσίρη, Ντόρα Χρυσοχοΐδου, Κλειώ Νικολάου, Έρση Αντύπα, Μαίρη Σπύρου, Ηρώ Καλφοπούλου, ΆνναΊσαρη, Μάνια Γριβέλη, Λίλη Τσιώκου, Νίτσα Πλατή, Καίτη Μαλτέζου, Ρένα Καραγιάννη, Μίνα Αθηναίου, Λιλέτα Πανουργιά, Ρένα Γρηγοριάδου  (Κουκλοθέατρο Αθηνών,  Κατάλογος για τα 20 χρόνια του ομίλουΨυχαγωγίας Παιδιού). Αργότερα οι Πέλια Σαββοπούλου, Γιάννα Πετροπούλου, ΛουκίαΧατζηλουκά, και Λίλα Τζικάκου (Κουκλοθέατρο Αθηνών, Κατάλογος για τα 40 χρόνια κουκλοθέατρο, Εθνική Πινακοθήκη, Μουσείο Αλεξάνδρου Σούτσου, 1979).
Albawings

Ιστορία

Albawings ιδρύθηκε το Φεβρουάριο του 2015. Στην Albawings απονεμήθηκε το Πιστοποιητικό Αερομεταφορέα (AOC) από την Αρχή Πολιτικής Αεροπορίας της Αλβανίας στις 4 Φεβρουαρίου 2016. Το πρώτο αεροσκάφος της εταιρείας είναι ένα Boeing 737-500 με την οποία Albawings ξεκίνησε τις δραστηριότητές της.
Στις 11 Δεκεμβρίου 2016, το δεύτερο αεροσκάφος παραδόθηκε από τον Bruce Dickinson. Το μισθωμένο αεροπλάνο ήταν ένα Boeing 737-400. Πήρε το όνομά του από τον  Sir Norman Wisdom.

συμφωνίες κοινού κωδικού

Η Albawings υπέγραψε συμφωνία κοινού κωδικού με την Blue Panorama Airlines στις 13 Σεπτεμβρίου 2016.
Βαλκανικό κύπελλο συλλόγων 1966-67

To Bαλκανικό Κύπελλο Συλλόγων 1966-67 ήταν το 5ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν οκτώ σύλλογοι των βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν στον διπλό τελικό. Το Κύπελλο κατέκτησε η Φενερμπαχτσέ από την Τουρκία που επικράτησε της ΑΕΚ σε τρίτο τελικό. Η διοργάνωση ξεκίνησε το Μάρτιο του 1966 και οι δύο τελικοί έγιναν τον Οκτώβριο του 1967. Όμως επειδή χρειάστηκε και τρίτος τελικός αγώνας, αυτός πραγματοποιήθηκε στις 30 Μαΐου 1968 λόγω έλλειψης ημερομηνιών, ενώ είχε ήδη ξεκινήσει η επόμενη διοργάνωση.
Κριμαία

Κλίμα

Στα ορεινά φυσούν βόρειοι άνεμοι και επικρατεί παγωνιά με συχνές χιονοπτώσεις. Αντίθετα στο νότιο τμήμα το κλίμα είναι υποτροπικό, με αποτέλεσμα να προτιμάται η περιοχή από Ουκρανούς και Ρώσους τουρίστες για τις ηλιόλουστες παραλίες της.

Γλώσσα

Σύμφωνα με την απογραφή του 2001, το 77% των κατοίκων της Κριμαίας δηλώνουν τα ρωσικά ως την εθνική τους γλώσσα. Επίσης, το 11,4%  δηλώνουν τα ταταρικά της Κριμαίας και 10,1%  τα ουκρανικά.
Πυγμαίος ιπποπόταμος

Ο πυγμαίος ιπποπόταμος (Choeropsis liberiensis) είναι μικρόσωμο υποείδος Ιπποπόταμου.

Διάφορες

Οι πυγμαίοι ιπποπόταμοι είναι μοναχικά ζώα, ενώ είναι 5 φορές μικρότεροι και 10 φορές ελαφρύτεροι σε σχέση με τους κοινούς ιπποπόταμους, ενώ φέρουν πιο μικρή άνω γνάθο.

Κατανομή

Ο πυγμαίος ιπποπόταμος ζει στα τροπικά δάση της Δυτικής Αφικής, πιο συγκεκριμένα σε Ακτή Ελεφανοστού, Γουινέα και Λιβερία.

Γενικά χαρακτηριστικά

Μάζα:160-270 kg 
Προσδόκιμο ζωής:27 έτη
Κυοφορία:6 μήνες
Πληθυσμός: άνω των 3.000
Μήκος= 150-170 εκ
Ύψος: 75-100 εκ
Κατάταξη: Είδος 
Κατάταξη IUNC: Κινδυνεύον
Νίκος Αργυρόπουλος (καλαθοσφαιριστής)

Καριέρα

Ξεκίνησε την επαγγελματική του καριέρα στο χώρο του μπάσκετ υπογράφοντας το πρώτο του επαγγελματικό συμβόλαιο σε ηλικία 18 ετών στον Α.Σ. Απόλλων Πατρών. Με την ομάδα της Πάτρας αγωνίστηκε για εννιά χρόνια, τα τέσσερα εκ των οποίων στη Β' Εθνική κατηγορία (2000, 2001, 2002, 2003).
Το 2005 μεταπήδησε στον Ολυμπιακό Πειραιώς. Με την ομάδα του Πειραιά δεν κατάφερε να κατακτήσει κάποιο εγχώριο τίτλο, ωστόσο έφτασε μέχρι την προημιτελική φάση της Ευρωλίγκας. Το καλοκαίρι του 2006 μετεγγράφη στον Πανελλήνιο, στον οποίο παρέμεινε μέχρι το 2008. Το 2008 μεταπήδησε στον Άρη Θεσσαλονίκης, στον οποίο παρέμεινε για δύο σεζόν. Το καλοκαίρι του 2010 επέστρεψε στον Απόλλωνα Πατρών στον οποίο αγωνίστηκε μέχρι το τέλος του πρωταθλήματος 2015-16, όταν και ολοκλήρωσε την καριέρα του ως καλαθοσφαιριστής. 
Μετά την απόσυρσή του από την ενεργό δράση συνέχισε να προσφέρει τις υπηρεσίες του στην καλαθοσφαίριση από διοικητικό πόστο στον Απόλλωνα Πατρών.
Περιοχή Μπουάπουα

Συλλαβισμός - προφορά ονομασίας

Η Αγγλική-Σουαχίλι γραφή της ονομασίας είναι Mpwapwa και ο συλλαβισμός της στα Σουαχίλι είναι Mᵘ-pwa-pwa, αντιστοίχως στα Ελληνικά γράφεται Μπουάπουα και ο συλλαβισμός της είναι: Μ-πουά-πουα.

Στατιστικά πληθυσμού

Σύμφωνα με την Εθνική Απογραφή της Τανζανίας του 2012, ο πληθυσμός στην Επαρχία Μπουάπουα (Mpwapwa District) ήταν 305.056 άτομα.

Γεωγραφία

Οι περισσότεροι κάτοικοι, ζουν στο κεντρικό οροπέδιο, σε υψόμετρο περίπου 1.080 m (3.550 ft) πάνω από την επιφάνεια της θάλασσας, αν και άλλοι, κυρίως από την εθνική μειονότητα των Χέχε, ζουν στις κορυφές των ορέων, σε υψόμετρο 2.100 m (7.000 ft) πάνω από την επιφάνεια της θάλασσας, προκειμένου να οφελούνται από τις καλύτερες βροχοπτώσεις. Η επαρχία είναι αρκετά ξηρή και λαμβάνει ικανοποιητικές βροχοπτώσεις μόνο στα δυο από τα επτά έτη.

Διοικητικές διαιρέσεις

Το 2012, η  Επαρχία Μπουάπουα (Mpwapwa District) διαιρείται διοικητικά σε 27 Τμήματα. Ο πληθυσμός εκάστου Τμήματος (κατά την απογραφή του 2012), εμφανίζεται εντός παρενθέσεως.